Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 151

11. évfolyam Belépõ tevékenységformák Az általánosított hullám-tulajdonságok megfogalmazása, az absztrakt hullám-fogalom kialakítása kísérleti tapasztalatokból kiindulva (kísérletek kötélhullámokkal, vízhullámokkal). Az általános fogalmak alkalmazása egyszerû konkrét esetekre. Kapcsolatteremtés a hullámjelenségek – hang, fény – érzékileg tapasztalható tulajdonságai és fizikai jellemzõi között. A fizikai tapasztalatok, kísérleti tények értelmezése modellek segítségével, a modell és a valóság kapcsolatának megértése. A fizikai valóság különbözõ szempontú megközelítése – az anyag részecske- és hullámtulajdonsága. Fizikatörténeti kísérletek szerepének elemzése az atommodellek fejlõdésében. Számítógépes szimulációs és szemléltetõ programok felhasználása a modern fizika közvetlenül nem demonstrálható jelenségeinek megértetéséhez. Hipotézis, tudományos elmélet és a kísérletileg, tapasztalatilag igazolt állítások megkülönböztetése. Érvek és ellenérvek összevetése egy-egy problémával kapcsolatban (pl. a nukleáris energia hasznosítása kapcsán). A tudomány és áltudomány közti különbségtétel. A sajtóban megjelenõ fizikai témájú aktuális kérdések kritikai vizsgálata, elemzése. Kapcsolatteremtés az atomfizikai ismeretek és korábban a kémia tantárgy keretében tanult atomszerkezeti ismeretek között. Kapcsolatteremtés, szintéziskeresés a gimnáziumi fizika tananyag különbözõ jelenségei, fogalmai törvényszerûségei között. Kitekintés az aktuális kutatások irányába az ûrkutatás témaköréhez kapcsolódóan (ismeretterjesztõ Internetanyagok felhasználásával). Témakörök Tartalmak Rezgések, hullámok Mechanikai rezgés A harmonikus rezgõmozgás kísérleti vizsgálata. A rezgést jellemzõ mennyiségek Newton II. törvényének alkalmazása a rugón lévõ testre. A rezgésidõ kiszámítása. A rezgés energiája, energiamegmaradás. A rezgést befolyásoló külsõ hatások következményei (csillapodás, rezonancia kísérleti vizsgálata). Mechanikai hullámok A hullám mint a közegben terjedõ rezgésállapot, longitudinális és transzverzális hullám, a hullámot jellemzõ mennyiségek: hullámhossz, periódusidõ, terjedési sebesség. Hullámjelenségek kísérleti vizsgálata gumikötélen és hullámkádban. Hullámok visszaverõdése és törése, elhajlás, interferencia. Állóhullámok kialakulása kötélen (a hullámhossz és kötélhossz kapcsolata). A hang hullámtulajdonságai A hang terjedése közegben. A hétköznapi hangtani fogalmak fizikai értelmezése (hang magassága, hangerõsség, alaphang, felhangok, hangszín, hangsor, hangköz. Doppler jelenség. Elektromágneses indukció A mágneses tér A mágneses tér kísérleti vizsgálata – magnetométer. A mágneses tér jellemzése. A mágneses indukció vektor fogalma, erõvonalak. Áramok mágneses tere ( hosszú egyenes vezetõ, tekercs). A Föld mágnessége. Lorentz-erõ Árammal átjárt vezetõk mágneses térben. Vezetõk kölcsönhatása. Az egyenáramú motor mûködésének elve. Mozgó töltések mágneses térben a Lorentz-erõ fogalma. Kísérletek katódsugarakkal – a fajlagos töltés fogalma. Mozgási indukció A mozgási indukció kísérleti vizsgálata, a jelenség magyarázata, az indukált feszültség és kiszámítása. Lenz-törvény. Váltakozó feszültség kísérleti elõállítása, váltófeszültség, váltóáram fogalma és jellemzése – effektív teljesítmény, effektív feszültség, effektív áramerõsség fogalma és mérése. A hálózati elektromos energia elõállítása. Nyugalmi indukció A nyugalmi indukció kísérleti vizsgálata, Lenz-törvény általánosítása. Önindukció. Önindukciós jelenségek a mindennapi életben. Az áramjárta tekercs (mágneses tér) energiája. A transzformátor mûködésének alapelve. A transzformátor gyakorlati alkalmazásai. Elektromágneses hullámok Változó elektromos tér mágneses tere. Elektromágneses rezgések egyszerû rezgõkörben. Az elektromágneses hullám fogalma, jellemzése. Az elektromágneses hullámok spektruma, elektromágneses hullámok a mindennapi életben. A fény, mint elektromágneses hullám. Hullámoptika A fény tulajdonságainak vizsgálata. A fény terjedése vákuumban és anyagban (terjedési sebesség). Visszaverõdés, törés (Snellius–Descartes–törvény, teljes visszaverõdés, optikai eszközök képalkotása, leképezési törvény). A fehér fény színekre bontása, színkeverés. Interferencia, fénypolarizáció. A fénysebesség mint határsebesség. Modern fizika A fény kettõs természete A fényelektromos jelenség – a fény részecsketermészete. Fotocella, napelem, gyakorlati alkalmazások. Az elektron kettõs természete Az elektron mint részecske. Elektroninterferencia, elektronhullám. Atommodellek A modellek kísérleti alapjai, elõremutató sajátságai és hibái. Thomson féle atommodell. Rutherford-modell (az atommag). Bohr-modell: diszkrét energiaszintek. Vonalas színkép, fény kisugárzása és elnyelése. Kvantummechanikai atommodell. Magfizika Az atommag szerkezete A nukleonok (proton, neutron), a nukleáris kölcsönhatás jellemzése. Tömegdefektus. A radioaktivitás Alfa-, béta- és gammabomlás jellemzése. Aktivitás fogalma, idõbeli változása. Radioaktív sugárzás környezetünkben, a sugárvédelem alapjai. A természetes és mesterséges radioaktivitás gyakorlati alkalmazásai. Maghasadás A maghasadás jelensége, láncreakció, sokszorozási tényezõ. Atombomba, atomerõmû, az atomenergia felhasználásának elõnyei és kockázata. Magfúzió A magfúzió jelensége, a csillagok energiatermelése a hidrogénbomba. Csillagászat Egyetemes tömegvonzás A Newton-féle gravitációs törvény; a gravitációs állandó. A heliocentrikus világkép. Bolygómozgás: Kepler-törvények. A mesterséges égitestek mozgása. A földi gravitáció és a súly. Csillagfejlõdés A csillagok születése, fejlõdése és pusztulása. Kozmológia alapjai Az Univerzum tágulása. Hubble-törvény. Õsrobbanás elmélet. Ûrkutatás A világûr megismerése, a kutatás irányai . A továbbhaladás feltételei Ismerje a hullám fizikai jellemzõit. Ismerje az elektromágneses spektrum jellemzõ sugárzásait. Ismerje az atomelmélet fejlõdésében fontos szerepet játszó fizikatörténeti kísérleteket. Ismerje az atommag összetételét. Ismerje a radioaktivitás sugárzások fajtáit és ezek jellemzõit, a természetes és mesterséges rádioaktivitás szerepét életünkben (veszélyek és hasznosítás). Ismerje a magátalakulások fõbb típusait (hasadás, fúzió). Legyen tisztában ezek felhasználási lehetõségeirõl. Tudja összehasonlítani az atomenergia felhasználásának elõnyeit és hátrányait a többi energiatermelési móddal, különös tekintettel a környezeti hatásokra. Legyenek ismeretei a csillagászat elméleti és gyakorlati jelentõségérõl. A gimnázium utolsó osztályában a korábbi évek tananyagának és a modern fizika elemeinek szintetizálásával körvonalazódnia kell a diákokban egy korszerû természettudományos világképnek. Tudatosodnia kell a tanulókban, hogy a természet egységes egész, szétválasztását résztudományokra csak a jobb kezelhetõség, áttekinthetõség indokolja. A fizika legáltalánosabb törvényei a kémia, biológia, földtudományok és az alkalmazott mûszaki tudományok területén is érvényesek. BIOLÓGIA 10–12. évfolyam Célok és feladatok A gimnáziumi biológiatanítás célja, hogy az általános iskolában megszerzett ismeretekre, készségekre és képességekre építve a tanulókkal megismertesse az élõ természet mûködésének legfontosabb törvényszerûségeit, tudatosítsa az ember ép környezetének és egészségének elválaszthatatlan kapcsolatát, valamint – a többi tantárggyal együtt – kialakítsa az új ismeretek önálló megszerzésének igényét. A fenti célokból a következõ feladatai adódnak a biológiát tanító pedagógusnak: Mutassa be, hogy a különbözõ szervezõdésû élõlényekben az egyes életmûködések miféle módon valósulhatnak meg. Olyan természetszemléletet és biológiai mûveltséget alakítson ki, melyben az élõlények és az életközösségek változatossága, a biológiai sokféleség jelentõsége alapvetõ. Mutasson rá ökológiai rendszerek mûködésében felismerhetõ lényeges összefüggésekre. Nyújtson áttekintõ képet a tulajdonságok kialakulásához szükséges információk öröklõdésérõl és értesse meg, hogy az élõvilág állandóságának és változékonyságának anyagi alapjai vannak. Támassza alá természettudományos bizonyítékokkal az élõvilág egységét, és helyezze el az embert a földi élõvilág evolúciójában és rendszerében. Ismertesse meg a tanulókkal az emberi szervezet önfenntartó és szabályozó folyamatait, amelyek lehetõvé teszik a változó környezetben a test belsõ egyensúlyának fenntartását. Biztosítsa az egészséges életmóddal kapcsolatos helyes alternatívák kiválasztásához szükséges tájékozottságot, és segítse elõ az emberek egymás közti, valamint az emberek és környezetük közötti együttélési szabályok megértését. Tegye nyilvánvalóvá, hogy Földünk globális problémáinak megoldásáért a biológiai ismeretek birtokában minden embernek tennie kell. Tegye képessé a tanulókat arra, hogy az ismeretek elsajátítása folyamán logikus összefüggésekben gondolkodjanak és tudják használni a biológiai objektumokkal kapcsolatosan a természettudományos megismerési módszereket. Az életkori sajátságoknak megfelelõ tanulói vizsgálatok és természettudományos kísérletek szervezésével, ismeretterjesztõ mûvek feldolgozásával alakítsa ki az önálló ismeretszerzés igényét. Tegye nyilvánvalóvá, hogy változó világunkban a biológiai ismeretek is állandóan bõvülnek, ezek nyomon követése szükséges ahhoz, hogy a világ jelenségeit megértse. Ezáltal lesz képes a természeti és társadalmi folyamatokat a harmonikus fejlõdés irányában befolyásolni. Mutasson rá a biológia etikai és társadalmi kérdésekkel való kapcsolatára. A többi pedagógussal együttmûködve, készítse fel diákjait az áltudományos gondolkodás felismerésére, kritikus fogadására és cáfolására. Csoportos tevékenységekkel fejlessze az együttmûködésre vonatkozó készségeket, és olyan magatartásmintát adjon, mely segít az emberek sokféleségének elfogadását. Fejlesztési követelmények Keltsük fel a tanuló érdeklõdését a biológiai jelenségek, folyamatok iránt. Tegyük képessé a tanulót a biológiai jelenségek megfigyelésére, egyszerûbb vizsgálatok, kísérletek önállóan elvégzésére. Ehhez legyen gyakorlata a taneszközök, vizsgálati és kísérleti eszközök, anyagok balesetmentes használatában. Tegyük képessé a tanulót, hogy ismeretszerzési tevékenységében használni tudja a nyomtatott, illetve az elektronikus információhordozókat és értse az életkorának, szellemi fejlettségének megfelelõ szintû biológiai ismeretterjesztõ könyvek, cikkek, elektronikus médiumok biológiával kapcsolatos információit. A különbözõ forrásokból szerzett ismereteit tudja összevetni. Tegyük képessé a biológiai ismeretszerzés szempontjából lényeges és lényegtelen jellemzõk, tényezõk elkülönítésére, és segítsük hozzá a tanulót, hogy legyen képes a különbözõ jellemzõk alapján a biológiai objektumokat, jelenségeket, folyamatokat csoportosítani, rendszerezni. A biológiai kísérletek kapcsán legyen képes megállapítani, hogy mely tényezõk miként változnak meg, tanári segítséggel rendezze a megfigyelések, mérések, kísérletek során nyert adatokat és értelmezze a vizsgálatok, kísérletek eredményeit. Mindehhez szerezzen jártasságot a biológia tananyagában szereplõ mérhetõ mennyiségek mértékegységeinek és azok többszöröseinek használatában. Segítsük a tanulót, hogy vizsgálati eredményeit, ismereteit tudja megfogalmazni, és rögzíteni. El kell érni, hogy képes legyen a biológiai jelenségekkel, folyamatokkal kapcsolatos legfontosabb diagramok, grafikonok, ábrák információtartalmát leolvasni, értelmezni. Tegyük képessé a tanulót arra, hogy a tanulás során szerzett jártasságait, képességeit, készségeit alkalmazza a mindennapi élet feladatainak, problémáinak megoldásában. Törekedjünk arra, hogy a tanuló fizikai és pszichés egészségének megõrzését tekintse értéknek. Ismertessük meg a tanulóval a szûkebb, illetve a tágabb környezetében elõforduló és a biológiai mûvelõdési anyagban szereplõ – különbözõ szervezõdési szintû – anyagok, élõlények alapvetõ tulajdonságait, az élõ anyag jelle mzõit. Törekedjünk arra, hogy a tanuló értse és a gyakorlatban is alkalmazza a környezet és természetvédelem legfontosabb alapelveit, valamint tegyük képessé a tanulót arra, hogy mikrokörnyezetében a szennyezõ anyagok káros mértékû felhalmozódásának megelõzésében aktív szerepet vállaljon. Ismertessük meg, vétessük észre a természet szépségeit és tegyünk kísérletet a természeti szépségeknek a tanulók értékrendjébe megfelelõ módon történõ beillesztésére. Tudatosítsuk a tanulóban, hogy a biológiai jelenségek, folyamatok egyik alapvetõ jellemzõje az idõ, az idõ múlásával az élõ rendszerek is változnak. Adjunk áttekintést a földi élet fejlõdésérõl, az emberi élet szakaszainak fõbb jellemzõirõl, életfolyamatok visszafordíthatatlanságáról. Érjük el annak magától értetõdõ elfogadását, hogy az emberi faj rasszai értelmi és érzelmi fejlõdésre való képességükben nem különböznek egymástól. Mutassuk meg, hogy a biológiai objektumok, jelenségek megismerése is folyamat, közelítés a valóság felé. Tudatosítsuk, hogy a biológiai ismeretek fejlõdése a különbözõ népek, országok tudósai, kutatói egymásra épülõ munkájának eredménye, s ebben a munkában jelentõs szerepet töltöttek be a magyar tudósok, kutatók is.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes